b'\n_START_ARTICLE_\nAndreas Bars\xc3\xb8e Bennetzen\n_START_PARAGRAPH_\nAndreas Bars\xc3\xb8e Bennetzen (f\xc3\xb8dt 1975) er en dansk kontrabassist, arrang\xc3\xb8r og komponist. Han er uddannet som klassisk kontrabassist fra bl.a. Det Fynske Musikkonservatoriums solistklasse. Andreas Bennetzen har en baggrund inden for blues og jazz fra hans skolegang p\xc3\xa5 Bernadotteskolen, og i hjemmet blev der lyttet til soul, hip-hop og reggae. Han har spillet for en lang r\xc3\xa6kke musikgrupper og faste ensembler_NEWLINE_Bennetzen har arbejdet sammen med bl.a. Efterklang, Pharfar, MC Clemens, Karen Mukupa, Natasja, Lizzie, Madness 4 Real, Revoltage, Karl Bille, Tomas Ortved, Kuno Kj\xc3\xa6rbye, koreograferne Steen Koerner, Pipaluk Supernova, Karl Gillick og Helle Fuglsang. Han har bl.a. medvirket til hip-hop balletten N\xc3\xb8ddekn\xc3\xa6kkeren som modtog en Reumert._NEWLINE_Bennetzens egen musik tager ofte udgangspunkt i kontrabassen, og er klassisk, elektronisk og rytmisk musik. Han skriver ogs\xc3\xa5 bestillingsv\xc3\xa6rker til ensembler og musik til film._NEWLINE_Medlem af kunstprojektet Half Machine siden 2004 og formand for Dansk Basselskab i perioden 2000-2006.'